Albert Hames

De Albert Hames, gebuer den 13. Januar 1910 zu Rëmeleng, a gestuerwen de 26. September 1989 zu Esch-Uelzecht,Fiche am Lëtzebuerger Konschtlexikon (gekuckt den 02.01.2025). war e lëtzebuergesche Sculpteur, Restaurateur a Konschtenseignant.

Liewen
Den Albert Hames ass dat eenzegt Kand vum Eisebunner Alphonse Hames an der Suzanne Webert, déi aus enger loutrengescher Famill staamt.

1924 kënnt hien als Schüler an d'École professionelle zu Esch-Uelzecht a geet do a verschidde Konschtcoursen.

1929 mécht hien e Stage an der Konschtschräinerei Hammerel zu Esch-Uelzecht a geet niewebäi a Course fir Modelage an Zeechnen.

1930 schafft hien am Atelier vum lëtzebuergesche Sculpteur Albert Kratzenberg (1890-1966).

1933 gëtt den Albert Hames Member am Cercle artistique de Luxembourg.

1934 ass hie Stagiaire op der Staatliche Berufsfachschule für Holzbildhauer und Schnitzer zu Oberammergau a Bayern fir sech an der Holzschnëtzlerei ze perfektionéieren.

1938 studéiert hien op der École nationale supérieure des beaux-arts zu Paräis.

1946 fänkt hien als Chargé de cours an der École professionelle zu Esch-Uelzecht un.

Hie gëtt 1953 mat der Néiesch Léonie Colas vu Rëmeleng bestuet.

1975 gëtt hie pensionéiert.

De 26. Dezember 1989 stierft hien am Alter vun 79 Joer no engem Häerzinfarkt um Wee fir an d'Klinik. Hie gëtt an d'Familljegraf zu Rëmeleng um Kierfecht bäigesat.

Zanter 2011 stinn dem Albert Hames seng Haiser a säin Atelier vu Rëmeleng op der Lëscht vun de klasséierte Monumenter.cf. Arrêté du Conseil de Gouvernement du 27 mai 2011

Wierk
 Kräizwee an der Kierch zu Bungeref
 Portal, Tabernakel, Kräizwee a Kräizegungsgrupp an der Kierch zu Dippech
 Kräizwee an der Basilika zu Iechternach
 Monument aux morts um Giewel vun der Baltesschéier op der Place des Enrôlés de Force – Victimes du Nazisme zu Jonglënster
 Erënnerungsplack un d'Krichsaffer op der Fassad vun der Kierch zu Käerch
 Statu vun der Tréischterin, Jousefsaltor, zwee Ambone mat engem Relief drop, Kräizwee, Pietà, Dafsteen, Volleksaltor mat der leschter Owesmoolzecht an Herz-Jesu-Statu an der Kierch zu Lëtzebuerg-Bouneweg
 Jousef-Statu an der Jousefskierch um Lampertsbierg
 Maquette fir d'Monument vun den Affer vum Zweete Weltkrich zu Mamer
 Kräizwee an der Kierch zu Osper
 Kräizegungsgrupp an der Kierch zu Rolleng bei Péiteng
 Kräizegungsgrupp an der Kierch zu Rëmeleng (d'Christusfigur gouf 1980 duerch en neit Wierk ersat)
 Kräizwee an der Kierch zu Wäicherdang
 Monument mat Statu vum Jean-Pierre Bausch am Park zu Rëmeleng
 Aacht Relieffer op der Fassad vum Gemenge-Gebai zu Rëmeleng
 Véier Relieffer op der Fassad vum Policebüro, dem fréiere Gendarmeriesgebai, zu Rëmeleng
 Zeechnung fir d'Eisegitter viru senger Hausdier am Hädterwee zu Rëmeleng
 Monument fir d'Affer vum Zweete Weltkrich zu Colmer-Bierg
 Skulpturaarbechte vum Monument aux morts am Gebai vun der Gare zu Lëtzebuerg-Gare
 Monument fir d'Krichsaffer zu Sandweiler
 Monument fir d'Krichsaffer a Form vun engem Relief un der Fassad vun der Primärschoul zu Téiteng
 Mariestatue an der Kierch zu Jonglënster
 Skulptur 'Famill', um "Widdem", bei der Märei zu Keel

Ausstellungen
 1996: Rétrospective iwwer d'Wierker vum Albert Hames
 2007: Kollektivausstellung mat Wierker vun de rëmelenger Konschtschafeneden Félix Corrent (1895-1968), Albert Hames, Émile Kirscht (1913-1994) a Foni Tissen (1909-1975) am Kader vum Centenaire vun der Gemeng Rëmeleng.

 Gielchen 

 Chevalier vum Ordre de Mérite du Grand-Duché de Luxembourg (Promotioun 1974)Pour leurs mérites dans le domaine culturel op der Säit 3 vum Luxemburger Wort vum 26. Juni 1974 op eluxemburgensia.lu gekuckt de 24. Dezember 2022

 Literatur 
 Armstrong, Jamie."Albert Hames." konschtlexikon.lu. Last updated 2022-02-04. https://www.konschtlexikon.lu/entry/lkl001506/2/. Web. Accessed 15/07/2025 .
 Blasen, Léon, 1985. Das Monument für die im Zweiten Weltkrieg gefallenen oder ums Leben gekommenen Luxemburger Eisenbahner. Die Denkmäler der Stadt Luxemburg, Folge 29. Télécran Jg. 7, Nr. 32: 24-25. Luxembourg.
 Langini, Alex, 1995. Albert Hames - "Restaurateur du Musée". Nos cahiers: Lëtzebuerger Zäitschrëft fir Kultur Joer 16, Nr. 2: 35-41. Luxembourg.
 Ludmann, René, 1995. Albert Hames (1910-1989).  Joer 16, Nr. 2: 21-34. Luxembourg.
 Persin, Patrick-Gilles & Andrée Fonck, 2008. Albert Hames, sculpteur. Luxembourg: Patrick-Gilles Persin, 2008. 139 p.. [Mat Fotoe vum Guy Wolff]

 Kuckt och 
 Lëscht vu lëtzebuergesche Konschtschafenden

 Um Spaweck 
 Websäit iwwer den Albert Hames

Kategorie:Lëtzebuergesch Sculpteuren
Kategorie:Restaurateuren
Kategorie:Chevalier de l'Ordre de Mérite du Grand-Duché de Luxembourg
Kategorie:Gebuer 1910
Kategorie:Gestuerwen 1989